**ระเบียบคณะกรรมการสิทธิมนุษยชนแห่งชาติ**

ว่าด้วยรถราชการของสำนักงานคณะกรรมการสิทธิมนุษยชนแห่งชาติ

พ.ศ. ๒๕๖๖

โดยที่เป็นการสมควรกำหนดให้มีระเบียบคณะกรรมการสิทธิมนุษยชนแห่งชาติว่าด้วยรถราชการของสำนักงานคณะกรรมการสิทธิมนุษยชนแห่งชาติ

อาศัยอำนาจตามความในมาตรา ๔๙ แห่งพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. ๒๕๖๐ คณะกรรมการสิทธิมนุษยชนแห่งชาติจึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบคณะกรรมการสิทธิมนุษยชนแห่งชาติว่าด้วยรถราชการ  
ของสำนักงานคณะกรรมการสิทธิมนุษยชนแห่งชาติ พ.ศ. ๒๕๖๖”

ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกระเบียบคณะกรรมการสิทธิมนุษยชนแห่งชาติว่าด้วยการประกันภัยรถยนต์ของสำนักงานคณะกรรมการสิทธิมนุษยชนแห่งชาติ พ.ศ. ๒๕๖๑

ข้อ ๔ ในระเบียบนี้

“คณะกรรมการ” หมายความว่า คณะกรรมการสิทธิมนุษยชนแห่งชาติ

“ประธานกรรมการ” หมายความว่า ประธานกรรมการสิทธิมนุษยชนแห่งชาติ

“กรรมการ” หมายความว่า กรรมการสิทธิมนุษยชนแห่งชาติ

“สำนักงาน” หมายความว่า สำนักงานคณะกรรมการสิทธิมนุษยชนแห่งชาติ

“เลขาธิการ” หมายความว่า เลขาธิการคณะกรรมการสิทธิมนุษยชนแห่งชาติ

“รถราชการ” หมายความว่า รถประจำตำแหน่งและรถส่วนกลาง

“รถประจำตำแหน่ง” หมายความว่า รถยนต์ที่สำนักงานจัดหาให้แก่บุคคลผู้ดำรงตำแหน่ง  
ตามที่กำหนดไว้ในระเบียบนี้

“รถส่วนกลาง” หมายความว่า รถยนต์หรือรถจักรยานยนต์ที่สำนักงานจัดหาไว้เพื่อใช้ในกิจการอันเป็นส่วนรวมของคณะกรรมการหรือสำนักงาน หรือเพื่อประโยชน์ของทางราชการ

“ค่าตอบแทนเหมาจ่าย” หมายความว่า เงินค่าตอบแทนเหมาจ่ายแทนการจัดหารถ  
ประจำตำแหน่งสำหรับข้าราชการผู้มีสิทธิ

ข้อ ๕ หลักเกณฑ์และวิธีปฏิบัติเกี่ยวกับรถราชการที่มิได้กำหนดไว้ในระเบียบนี้ ให้ถือปฏิบัติตามระเบียบของทางราชการ เว้นแต่คณะกรรมการจะกำหนดเป็นอย่างอื่น

ข้อ ๖ ให้ประธานกรรมการรักษาการตามระเบียบนี้

ในกรณีที่มีปัญหาเกี่ยวกับการปฏิบัติตามระเบียบนี้ ให้คณะกรรมการเป็นผู้วินิจฉัยชี้ขาด   
คำวินิจฉัยของคณะกรรมการให้เป็นที่สุด

หมวด ๑

บททั่วไป

ข้อ ๗ การจัดหารถราชการของสำนักงาน ให้เป็นไปตามหลักเกณฑ์ของขนาดเครื่องยนต์  
และราคาที่สำนักงบประมาณกำหนด

วิธีการจัดหารถราชการของสำนักงานโดยการซื้อหรือการเช่า ให้เป็นไปตามกฎหมายและระเบียบที่เกี่ยวข้อง

ข้อ ๘ กรณีที่สำนักงานจัดหารถราชการโดยการเช่าให้เป็นไปตามที่สัญญาเช่ากำหนดไว้

ข้อ ๙ ให้สำนักงานจัดทำบัญชีรถราชการแยกประเภทเป็นรถประจำตำแหน่งและรถส่วนกลางตามแบบ ร.๑ หรือแบบ ร.๒ ท้ายระเบียบนี้ พร้อมทั้งจัดเก็บหลักฐานการได้มาและการจำหน่าย

การเปลี่ยนแปลงประเภทของรถราชการ ให้อยู่ในอำนาจของเลขาธิการโดยความเห็นชอบ  
ของประธานกรรมการ

ข้อ ๑๐ สำนักงานมีหน้าที่รับผิดชอบการซ่อมบำรุงรถราชการทุกคันให้อยู่ในสภาพพร้อมที่จะ  
ใช้งานได้ดีอยู่เสมอ โดยจัดทำรายละเอียดการซ่อมบำรุงสำหรับรถแต่ละคันตามแบบ ร.๓ ท้ายระเบียบนี้

ข้อ ๑๑ รถราชการคันใดได้รับความเสียหายต้องเสียค่าซ่อมแซมหรือค่าซ่อมบำรุงสูงหรือประโยชน์ที่จะได้รับไม่คุ้มกับค่าซ่อม หรือเมื่อซ่อมแล้วไม่อยู่ในสภาพที่ใช้การได้โดยปลอดภัย ให้อยู่ในดุลพินิจของเลขาธิการที่จะพิจารณาอนุมัติให้จัดหารถราชการคันใหม่ทดแทนรถราชการคันดังกล่าว

ข้อ ๑๒ การจัดหารถราชการคันใหม่ทดแทนรถราชการคันเก่าต้องอยู่ภายใต้หลักเกณฑ์  
อย่างหนึ่งอย่างใด ดังต่อไปนี้

(๑) รถราชการคันเก่าซึ่งมีอายุการใช้งานมาแล้วไม่น้อยกว่าห้าปี เว้นแต่เป็นรถราชการที่จัดหาจากกรมศุลกากรหรือส่วนราชการอื่น ให้คิดลดอายุการใช้งานลงหนึ่งปี

(๒) รถราชการคันเก่าเป็นรถราชการที่เลขาธิการพิจารณาอนุมัติให้จัดหารถราชการคันใหม่ทดแทนตามข้อ ๑๑

ข้อ ๑๓ กรณีที่มีความจำเป็นต้องใช้รถยนต์ที่มิใช่รถราชการเพื่อรับรองชาวต่างประเทศซึ่งเป็นแขกของคณะกรรมการ เลขาธิการ หรือสำนักงาน ให้เลขาธิการพิจารณาเช่ารถยนต์จากเอกชน  
เป็นคราว ๆ ไป

หมวด ๒

รถประจำตำแหน่ง

ข้อ ๑๔ บุคคลที่สำนักงานจะจัดรถประจำตำแหน่งให้ ได้แก่

(๑) ประธานกรรมการ

(๒) กรรมการ

(๓) เลขาธิการ

(๔) รองเลขาธิการ

เลขาธิการโดยความเห็นชอบของคณะกรรมการอาจพิจารณาจัดสรรรถประจำตำแหน่งสำหรับ  
ข้าราชการสำนักงานที่ดำรงตำแหน่งที่ปรึกษาสำนักงาน ซึ่งเคยดำรงตำแหน่งที่มีสิทธิได้รับการจัด  
รถประจำตำแหน่งมาแล้ว และได้รับมอบหมายจากเลขาธิการให้รับผิดชอบงานด้านบริหารที่มีอำนาจการบังคับบัญชาก็ได้

รถประจำตำแหน่งให้มีได้ตำแหน่งละหนึ่งคัน

ข้อ ๑๕ รถประจำตำแหน่ง ให้ใช้ในการปฏิบัติราชการในตำแหน่งหน้าที่ หรือที่ได้รับมอบหมายโดยชอบ หรืองานที่เกี่ยวเนื่องโดยตรงกับงานในตำแหน่งหน้าที่ หรือฐานะที่ดำรงตำแหน่งนั้นรวมตลอดถึงการใช้เพื่อเดินทางไปกลับระหว่างที่พักและสถานที่ปฏิบัติงาน และเพื่อการอื่นที่จำเป็นและเหมาะสมแก่การดำรงตำแหน่งหน้าที่ของตนในทางราชการและสังคม

ข้อ ๑๖ ให้ผู้ใช้รถประจำตำแหน่งเป็นผู้รับผิดชอบค่าเชื้อเพลิง และในกรณีที่ประสงค์จะให้สำนักงานทำสัญญาประกันภัยรถประจำตำแหน่ง ผู้นั้นต้องรับผิดชอบค่าเบี้ยประกันภัยตามสัญญาประกันภัย

การนำรถประจำตำแหน่งไปใช้ในการปฏิบัติหน้าที่ซึ่งนอกเหนือไปจากหน้าที่ปกติประจำให้เบิกเงินชดเชยค่าเชื้อเพลิงได้ตามหลักเกณฑ์ที่กระทรวงการคลังกำหนด ทั้งนี้ ให้ผู้ใช้รถประจำตำแหน่งรับรองการนำรถไปใช้ในกรณีดังกล่าว

ข้อ ๑๗ การเก็บรักษารถประจำตำแหน่ง ให้อยู่ในความควบคุมและความรับผิดชอบของ  
ผู้ใช้รถประจำตำแหน่ง

ข้อ ๑๘ เมื่อรถประจำตำแหน่งสูญหายหรือเกิดความเสียหาย ให้ผู้ใช้รถประจำตำแหน่งหรือเจ้าหน้าที่ขับรถแจ้งให้สำนักงานทราบในทันที และดำเนินการดังนี้

(๑) หากรถประจำตำแหน่งสูญหาย ให้ผู้ใช้รถประจำตำแหน่งจัดทำรายงานการสูญหาย   
โดยใช้แบบ ร.๔ ท้ายระเบียบนี้

(๒) หากรถประจำตำแหน่งเกิดความเสียหาย ให้ผู้ใช้รถประจำตำแหน่งจัดทำรายงานความเสียหายที่เกิดขึ้น โดยใช้แบบ ร.๕ ท้ายระเบียบนี้

ข้อ ๑๙ ในกรณีที่รถประจำตำแหน่งคันที่สูญหายหรือเกิดความเสียหายเป็นรถที่ได้ทำสัญญาประกันภัยไว้ ความรับผิดชอบของผู้ใช้รถประจำตำแหน่งให้เป็นไปตามหลักเกณฑ์ ดังต่อไปนี้

(๑) หากรถประจำตำแหน่งสูญหาย ผู้ใช้รถประจำตำแหน่งต้องรับผิดชดใช้ค่าสินไหมทดแทน  
ในส่วนที่นอกเหนือจากที่สำนักงานได้รับตามสัญญาประกันภัยเฉพาะกรณีที่การสูญหายนั้นเกิดจาก  
ความจงใจหรือประมาทเลินเล่อของตน แต่ถ้าการสูญหายนั้นเกิดขึ้นในระหว่างที่ผู้ใช้รถประจำตำแหน่งอนุญาตให้บุคคลใดนำรถประจำตำแหน่งไปใช้นอกเหนือจากหน้าที่ปกติประจำ ผู้ใช้รถประจำตำแหน่งต้องรับผิดชดใช้ค่าสินไหมทดแทนแม้ด้วยเหตุสุดวิสัย

(๒) หากรถประจำตำแหน่งเกิดความเสียหาย ให้ผู้ใช้รถประจำตำแหน่งหรือเจ้าหน้าที่ขับรถติดต่อกับผู้รับประกันภัยในนามของสำนักงาน เพื่อซ่อมแซมรถประจำตำแหน่งให้คงสภาพดีตามเดิม   
ส่วนในกรณีที่ไม่อาจให้ผู้รับประกันภัยดำเนินการซ่อมแซมได้ ให้ผู้นั้นรับผิดชดใช้ในส่วนที่นอกเหนือจากที่สำนักงานได้รับตามสัญญาประกันภัยเฉพาะกรณีที่ความเสียหายนั้นเกิดจากความจงใจหรือประมาทเลินเล่อของตน แต่ถ้าความเสียหายนั้นเกิดขึ้นเพราะความผิดของผู้ขับขี่รถประจำตำแหน่ง ที่มิใช่  
ผู้ใช้รถประจำตำแหน่งหรือเจ้าหน้าที่ขับรถ หรือมิใช่อยู่ในระหว่างการควบคุมการใช้รถของผู้ใช้รถประจำตำแหน่ง ผู้ใช้รถประจำตำแหน่งต้องรับผิดชดใช้ค่าสินไหมทดแทนแม้ด้วยเหตุสุดวิสัย

ข้อ ๒๐ ในกรณีที่รถประจำตำแหน่งคันที่สูญหายหรือเกิดความเสียหายมิได้ทำสัญญาประกันภัยไว้ ให้นำความในข้อ ๑๙ มาใช้บังคับกับการพิจารณาความรับผิดของผู้ใช้รถประจำตำแหน่งโดยอนุโลม

ในกรณีที่ความเสียหายเกิดขึ้นเพราะความผิดของบุคคลภายนอก ให้สำนักงานเป็นผู้เรียกร้อง  
ค่าสินไหมทดแทนเพื่อเป็นค่าซ่อมแซมจากบุคคลภายนอก

ข้อ ๒๑ ในกรณีที่สำนักงานมีความจำเป็นต้องใช้รถประจำตำแหน่งคันที่เสียหายซึ่งอยู่ในระหว่างการดำเนินการหาตัวผู้รับผิดชดใช้ค่าสินไหมทดแทน ให้เลขาธิการพิจารณาอนุมัติซ่อมรถคันนั้น  
โดยเบิกจ่ายจากเงินงบประมาณไปก่อนได้

ข้อ ๒๒ ผู้ใช้รถประจำตำแหน่งต้องคืนรถประจำตำแหน่งให้แก่สำนักงานภายในเจ็ดวันนับแต่วันที่พ้นจากตำแหน่งหรือส่งมอบงาน แล้วแต่กรณี

ในกรณีที่ผู้ใช้รถประจำตำแหน่งเสียชีวิต ให้สำนักงานเรียกรถประจำตำแหน่งคืนภายในสิบห้าวันนับแต่วันเสียชีวิต เว้นแต่เลขาธิการพิจารณาเห็นสมควรผ่อนผันตามควรแก่พฤติการณ์แต่ต้องไม่เกินสามสิบวันนับแต่วันเสียชีวิต

หมวด ๓

ค่าตอบแทนเหมาจ่าย

ข้อ ๒๓ ให้ข้าราชการตามข้อ ๑๔ (๓) มีสิทธิได้รับค่าตอบแทนเหมาจ่ายในอัตราที่ทางราชการกำหนดไว้สำหรับผู้ดำรงตำแหน่งปลัดกระทรวง

ให้ข้าราชการตามข้อ ๑๔ (๔) มีสิทธิได้รับค่าตอบแทนเหมาจ่ายในอัตราที่ทางราชการกำหนดไว้สำหรับผู้ดำรงตำแหน่งรองปลัดกระทรวง

ให้ข้าราชการตามข้อ ๑๔ (๓) หรือ (๔) ซึ่งได้รับจัดสรรรถประจำตำแหน่งตามข้อ ๑๔ วรรคสอง มีสิทธิได้รับค่าตอบแทนเหมาจ่ายในอัตราเดิมที่บุคคลนั้นเคยมีสิทธิ

ข้อ ๒๔ ให้ข้าราชการที่มีสิทธิได้รับค่าตอบแทนเหมาจ่ายและได้รับค่าตอบแทนเหมาจ่ายแล้ว ต้องจัดหารถยนต์มาใช้ในการปฏิบัติราชการให้เหมาะสม

ข้อ ๒๕ การไปราชการตามปกติ ห้ามมิให้ข้าราชการผู้มีสิทธิได้รับค่าตอบแทนเหมาจ่าย  
นำรถส่วนกลางไปใช้อีก หากฝ่าฝืนให้ถือเป็นความผิดวินัยอย่างร้ายแรง เว้นแต่มีเหตุผลความจำเป็น  
ที่ต้องเดินทางไปเป็นหมู่คณะเพื่อประโยชน์ของทางราชการ

ข้อ ๒๖ กรณีข้าราชการที่มีสิทธิได้รับค่าตอบแทนเหมาจ่ายได้รับอนุมัติให้เดินทางไปปฏิบัติราชการและนำรถยนต์ไปใช้ในการปฏิบัติหน้าที่ซึ่งนอกเหนือไปจากหน้าที่ปกติประจำให้เบิกเงินชดเชย  
ค่าเชื้อเพลิงได้ตามหลักเกณฑ์ที่กระทรวงการคลังกำหนด

หมวด ๔

รถส่วนกลาง

ข้อ ๒๗ รถส่วนกลาง ให้ใช้เพื่อกิจการอันเป็นส่วนรวมของคณะกรรมการหรือสำนักงาน   
หรือเพื่อประโยชน์ของทางราชการ รวมถึงการรับรองแขกต่างประเทศของคณะกรรมการ เลขาธิการ หรือสำนักงาน

ให้เลขาธิการหรือบุคคลที่เลขาธิการมอบหมายเป็นผู้มีอำนาจอนุญาตให้ใช้รถส่วนกลาง

การขออนุญาตใช้รถส่วนกลางให้ใช้แบบ ร.๖ ท้ายระเบียบนี้

ข้อ ๒๘ รถส่วนกลางทุกคันให้มีภาพเครื่องหมายราชการของสำนักงาน และให้มีอักษรชื่อ “สำนักงานคณะกรรมการสิทธิมนุษยชนแห่งชาติ” หรืออักษรชื่อย่อ “สำนักงาน กสม.” โดยมีขนาดที่บุคคลทั่วไปสามารถมองเห็นได้ชัดเจนไว้ภายนอกรถ

ภาพเครื่องหมายราชการและอักษรชื่อหรืออักษรชื่อย่อในวรรคหนึ่งให้ใช้สีที่สามารถมองเห็นได้ชัดเจน ในกรณีที่มีการจำหน่ายรถส่วนกลางให้สำนักงานลบหรือทำลายภาพเครื่องหมายราชการและอักษรชื่อหรืออักษรชื่อย่อออกทั้งหมดก่อนที่จะส่งมอบรถส่วนกลางให้กับบุคคลอื่น

กรณีที่สำนักงานมีเหตุผลและความจำเป็นซึ่งเห็นว่า การมีภาพเครื่องหมายราชการและอักษรชื่อหรืออักษรชื่อย่ออาจไม่ปลอดภัยแก่ผู้ใช้รถหรือไม่เหมาะสมแก่การปฏิบัติงานให้ขออนุมัติต่อเลขาธิการเพื่อขอยกเว้นการมีภาพเครื่องหมายราชการและอักษรชื่อหรืออักษรชื่อย่อได้

ข้อ ๒๙ ให้เลขาธิการมีอำนาจพิจารณาทำสัญญาประกันภัยรถส่วนกลางได้ตามความจำเป็นและเหมาะสม

ข้อ ๓๐ การนำรถส่วนกลางไปใช้ในลักษณะรถประจำตำแหน่งจะกระทำมิได้ เว้นแต่กรณีที่  
รถประจำตำแหน่งของผู้ดำรงตำแหน่งผู้ใดต้องเข้ารับการซ่อมแซมหรือซ่อมบำรุงเป็นเวลาเกินกว่าสามวันผู้นั้นอาจขออนุญาตยืมรถส่วนกลางไปใช้ในลักษณะรถประจำตำแหน่งเป็นการชั่วคราวได้ และในกรณีเช่นนี้ให้ผู้ใช้รถคันดังกล่าวเป็นผู้จ่ายค่าเชื้อเพลิง และให้นำความในข้อ ๑๙ และข้อ ๒๐ มาใช้บังคับกับการสูญหายหรือความเสียหายที่เกิดขึ้นกับรถคันนั้นในระหว่างนั้นโดยอนุโลม

ข้อ ๓๑ ให้สำนักงานจัดให้มีบันทึกการใช้รถส่วนกลางประจำรถแต่ละคันตามแบบ ร.๗   
ท้ายระเบียบนี้

ข้อ ๓๒ การเก็บรักษารถส่วนกลาง ให้เก็บรักษาไว้ ณ สถานที่ที่สำนักงานกำหนด เว้นแต่ในกรณีที่มีเหตุจำเป็นเลขาธิการอาจอนุญาตให้นำรถไปเก็บรักษาที่อื่นเป็นการชั่วคราวหรือเป็นครั้งคราวได้

การนำรถส่วนกลางไปเก็บรักษาที่อื่นตามวรรคหนึ่ง ผู้รับผิดชอบในการเก็บรักษารถคันนั้น  
ต้องจัดทำคำขออนุญาต โดยแสดงเหตุจำเป็นและรายละเอียดของสถานที่ที่จะนำรถคันดังกล่าวไป  
เก็บรักษาซึ่งแสดงให้เห็นได้อย่างชัดเจนว่ามีความปลอดภัยเพียงพอ เพื่อประกอบการพิจารณาด้วยทุกครั้ง

ข้อ ๓๓ เมื่อเกิดการสูญหายหรือความเสียหายขึ้นกับรถส่วนกลาง ให้เจ้าหน้าที่ขับรถหรือผู้รับผิดชอบในการเก็บรักษารถตามข้อ ๓๒ แล้วแต่กรณี รายงานต่อผู้บังคับบัญชาตามลำดับจนถึงเลขาธิการเพื่อทราบในทันที และให้นำความในข้อ ๑๘ มาใช้บังคับกับการจัดทำรายงานการสูญหายและรายงานความเสียหายโดยอนุโลม

ให้สำนักงานดำเนินการหาตัวผู้รับผิดชดใช้ค่าสินไหมทดแทนสำหรับการสูญหายหรือความเสียหายที่เกิดขึ้นกับรถส่วนกลาง ในกรณีที่รถคันนั้นได้ทำสัญญาประกันภัยไว้ ให้พิจารณาเฉพาะส่วนของค่าสินไหมทดแทนนอกเหนือจากที่สำนักงานได้รับตามสัญญาประกันภัย และให้นำความในข้อ ๒๑   
มาใช้บังคับโดยอนุโลม

ในกรณีที่การสูญหายหรือความเสียหายของรถส่วนกลางเกิดขึ้นในระหว่างการปฏิบัติราชการของข้าราชการ พนักงานราชการ และลูกจ้างสำนักงาน ผู้ที่ต้องรับผิดชดใช้ค่าสินไหมทดแทนจะรับผิดเฉพาะกรณีที่เกิดจากความจงใจหรือประมาทเลินเล่ออย่างร้ายแรงของตนเท่านั้น แต่ถ้าการสูญหายหรือความเสียหายดังกล่าวเกิดขึ้นในระหว่างที่ผู้นั้นนำรถไปใช้โดยไม่ได้รับอนุญาต ให้บุคคลอื่นใช้ หรือนำไปเก็บไว้ ณ สถานที่ที่มิได้รับอนุญาต ผู้นั้นต้องรับผิดชดใช้ค่าสินไหมทดแทนในทุกกรณีแม้ว่าจะเกิดด้วยเหตุสุดวิสัย เว้นแต่จะพิสูจน์ได้ว่าถึงอย่างไรการสูญหายหรือความเสียหายก็จะเกิดแก่รถคันนั้นอยู่นั้นเอง

ข้อ ๓๔ ให้นำความในหมวดนี้ มาใช้บังคับโดยอนุโลมกับรถราชการซึ่งได้จัดหามาเพื่อเป็น  
รถประจำตำแหน่งแต่ยังมิได้ส่งมอบแก่ผู้ใช้รถประจำตำแหน่ง

ข้อ ๓๕ ในแต่ละปีงบประมาณ สำนักงานต้องสำรวจและกำหนดเกณฑ์การใช้สิ้นเปลืองเชื้อเพลิงของรถส่วนกลาง เพื่อเป็นหลักฐานในการเบิกจ่ายค่าเชื้อเพลิงและการตรวจสอบของผู้ที่มีหน้าที่ตรวจสอบ

บทเฉพาะกาล

ข้อ ๓๖ การใดที่ได้ดำเนินการก่อนระเบียบนี้มีผลใช้บังคับและยังไม่แล้วเสร็จ ให้ดำเนินการต่อไปตามกฎหมาย กฎ ระเบียบ ประกาศหรือข้อตกลงที่เกี่ยวข้องจนกว่าจะแล้วเสร็จ เว้นแต่คณะกรรมการจะมีมติเป็นอย่างอื่น

ประกาศ ณ วันที่ ๒๔ พฤศจิกายน พ.ศ. ๒๕๖๖

พรประไพ กาญจนรินทร์

ประธานกรรมการสิทธิมนุษยชนแห่งชาติ

**ร.๑**

**บัญชีรถราชการของสำนักงานคณะกรรมการสิทธิมนุษยชนแห่งชาติ**

**ประเภทรถประจำตำแหน่ง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ลำดับที่** | **ยี่ห้อรถ** | **แบบ/รุ่น/ปี/ขนาด (ซีซี.)** | **หมายเลขทะเบียนรถ** | **ประจำตำแหน่งใด** | **ราคา** | **วันที่ได้มา** | **วันจำหน่าย** | **หมายเหตุ** |
|  |  |  |  |  |  |  |  |  |

**ร.๒**

**บัญชีรถราชการของสำนักงานคณะกรรมการสิทธิมนุษยชนแห่งชาติ**

**ประเภทรถส่วนกลาง**

|  |  |  |  |  |  |  |  |
| --- | --- | --- | --- | --- | --- | --- | --- |
| **ลำดับที่** | **ยี่ห้อรถ** | **แบบ/รุ่น/ปี/ขนาด (ซีซี.)** | **หมายเลขทะเบียนรถ** | **ราคา** | **วันที่ได้มา** | **วันจำหน่าย** | **หมายเหตุ** |
|  |  |  |  |  |  |  |  |

**ร.๓**

**รายละเอียดการซ่อมบำรุง**

**รถประจำตำแหน่ง ของ .................................... รถส่วนกลาง สังกัด ........................................**

**ยี่ห้อของรถ ........................................................ หมายเลขทะเบียน............................................**

|  |  |  |  |  |  |  |  |
| --- | --- | --- | --- | --- | --- | --- | --- |
| **ลำดับที่** | **เลขระยะทางเมื่อ**  **เข้าซ่อมบำรุง** | **รายการ**  **ซ่อมบำรุง** | **จำนวนเงิน** | | **สถานที่**  **ซ่อมบำรุง** | **วันตรวจรับ** | **หมายเหตุ** |
| **บาท** | **สตางค์** |
|  |  |  |  |  |  |  |  |

**ร.๔**

**รายงานการสูญหายของรถราชการ**

วันที่ ......... เดือน ................................... พ.ศ. ...........

เรื่อง รายงานการสูญหายของรถราชการของสำนักงานคณะกรรมการสิทธิมนุษยชนแห่งชาติ

เรียน ..................................................................

๑. ประเภท

 รถประจำตำแหน่ง ของ ......................................................................................................

ยี่ห้อ.........................................................หมายเลขทะเบียน................................................

 รถส่วนกลาง สังกัด .............................................................................................................

ยี่ห้อ.........................................................หมายเลขทะเบียน................................................

๒. วันเวลาสถานที่เกิดเหตุ

๒.๑ เหตุเกิดเมื่อวันที่ ......... เดือน ............................. พ.ศ. ........ เวลา ......................นาฬิกา

๒.๒ สถานที่เกิดเหตุ ................................................................................................................

..............................................................................................(ดังแผนที่สังเขปที่แนบมานี้)

๓. การใช้งานในขณะเกิดเหตุ

 กำลังเดินทางจาก ..................................................... จะไป ...............................................

เพื่อ ..........................................................................................................................................

 ขณะจอด เพื่อ ....................................................................................................................

๔. เหตุการณ์แวดล้อมอื่น ๆ

..................................................................................................................................................

..................................................................................................................................................

..................................................................................................................................................

๕. พนักงานสอบสวน

ชื่อ................................................................................สถานีตำรวจ..........................................

..................................................................................................................................................

ทั้งนี้ ได้แนบสำเนาบันทึกประจำวันของสถานีตำรวจที่รับแจ้งมาด้วยแล้ว ดังรายละเอียดที่แนบมานี้

๖. พยาน

๖.๑ ชื่อ.............................................................................................................. อายุ.............ปี

ที่อยู่...................................................................................................................................

..........................................................................................................................................

๖.๒ ชื่อ.............................................................................................................. อายุ.............ปี

ที่อยู่...................................................................................................................................

..........................................................................................................................................

๖.๓  รายอื่น ๆ ถ้ามี (ดังรายละเอียดที่แนบมานี้)

๗. ผลของคดีในขณะที่รายงาน

..................................................................................................................................................

..................................................................................................................................................

..................................................................................................................................................

..................................................................................................................................................

..................................................................................................................................................

จึงเรียนมาเพื่อโปรดทราบ

ลงชื่อ ...................................................

(.................................................)

ตำแหน่ง .......................................................

ผู้รายงาน

**ร.๕**

**รายงานความเสียหายของรถราชการ**

วันที่ ......... เดือน ................................... พ.ศ. ...........

เรื่อง รายงานความเสียหายที่เกิดขึ้นกับรถราชการของสำนักงานคณะกรรมการสิทธิมนุษยชนแห่งชาติ

เรียน ..................................................................

๑. ประเภท

 รถประจำตำแหน่ง ของ ......................................................................................................

ยี่ห้อ.........................................................หมายเลขทะเบียน................................................

 รถส่วนกลาง สังกัด .............................................................................................................

ยี่ห้อ.........................................................หมายเลขทะเบียน................................................

๒. วันเวลาสถานที่เกิดเหตุ

๒.๑ เหตุเกิดเมื่อวันที่ ......... เดือน ............................. พ.ศ. ........ เวลา ......................นาฬิกา

๒.๒ สถานที่เกิดเหตุ ................................................................................................................

..............................................................................................(ดังแผนที่สังเขปที่แนบมานี้)

๓. การใช้งานในขณะเกิดเหตุ

 กำลังเดินทางจาก ..................................................... จะไป ...............................................

เพื่อ ..........................................................................................................................................

 ขณะจอด เพื่อ ....................................................................................................................

๔. สาเหตุของความเสียหาย

เหตุเกิดจาก ..............................................................................................................................

..................................................................................................................................................

..................................................................................................................................................

๕. ความเสียหาย

..................................................................................................................................................

..................................................................................................................................................

..................................................................................................................................................

๖. คู่กรณี

 ไม่มี  มี

๗. ความเสียหายของคู่กรณี (ถ้ามี)

๗.๑ พาหนะของคู่กรณี

๗.๑.๑  รถยนต์  รถจักรยานยนต์  รถประเภทอื่น

ยี่ห้อ......................................หมายเลขทะเบียน......................................................

ขับขี่โดย..........................อายุ.........ปี ใบอนุญาตขับขี่เลขที่....................................

ที่อยู่ของผู้ขับขี่ .......................................................................................................

ชื่อเจ้าของ ..............................................................................................................

๗.๑.๒  รถยนต์  รถจักรยานยนต์  รถประเภทอื่น

ยี่ห้อ......................................หมายเลขทะเบียน......................................................

ขับขี่โดย..........................อายุ.........ปี ใบอนุญาตขับขี่เลขที่....................................

ที่อยู่ของผู้ขับขี่ .......................................................................................................

ชื่อเจ้าของ ..............................................................................................................

๗.๑.๓  รายอื่น ๆ ถ้ามี (ตามรายละเอียดแนบ)

๗.๒ ทรัพย์สินอื่น

..........................................................................................................................................

..........................................................................................................................................

..........................................................................................................................................

..........................................................................................................................................

..........................................................................................................................................

๗.๓ ผู้บาดเจ็บ

๗.๓.๑ ชื่อ.................................................................................................. อายุ.............ปี

ที่อยู่......................................................................................................................

..............................................................................................................................

๗.๓.๒ ชื่อ.................................................................................................. อายุ.............ปี

ที่อยู่......................................................................................................................

..............................................................................................................................

๗.๓.๓  รายอื่น ๆ ถ้ามี (ดังรายละเอียดที่แนบมานี้)

๘. พนักงานสอบสวน

ชื่อ................................................................................สถานีตำรวจ..........................................

..................................................................................................................................................

ทั้งนี้ ได้แนบสำเนาบันทึกประจำวันของสถานีตำรวจที่รับแจ้งมาด้วยแล้ว ดังรายละเอียดที่แนบมานี้

๙. พยาน

๙.๑ ชื่อ.............................................................................................................. อายุ.............ปี

ที่อยู่...................................................................................................................................

..........................................................................................................................................

๙.๒ ชื่อ.............................................................................................................. อายุ.............ปี

ที่อยู่...................................................................................................................................

..........................................................................................................................................

๙.๓  รายอื่น ๆ ถ้ามี (ดังรายละเอียดที่แนบมานี้)

๑๐. ผลของคดีในขณะที่รายงาน

................................................................................................................................................

................................................................................................................................................

................................................................................................................................................

................................................................................................................................................

................................................................................................................................................

จึงเรียนมาเพื่อโปรดทราบ

ลงชื่อ ...................................................

(.................................................)

ตำแหน่ง .......................................................

ผู้รายงาน

**ร.๖**

**ใบขออนุญาตใช้รถส่วนกลาง**

วันที่ ......... เดือน ................................... พ.ศ. ............

เรียน ..................................................................

(ผู้มีอำนาจอนุญาตให้ใช้รถ)

ข้าพเจ้า.....................................................................ตำแหน่ง................................................... สังกัด...........................................................................................โทรศัพท์............................................... ขออนุญาตใช้รถไปที่/จังหวัด...................................................................................................................... วัตถุประสงค์เพื่อ.....................................................................มีผู้นั่งโดยสาร.......................................คน ประกอบด้วย...............................................................................................................................................ในวันที่.............เดือน................................................พ.ศ. ..................... เวลา.........................................น. ถึงวันที่.............เดือน................................................พ.ศ. ..................... เวลา.........................................น.

ลงชื่อ ................................................ ผู้ขออนุญาตใช้รถ

(..............................................)

ลงชื่อ ................................................ ผู้รับรอง

(..............................................) (หัวหน้ากลุ่มงาน)

ลงชื่อ ................................................ ผู้รับรอง

(..............................................) (ผู้อำนวยการสำนัก)

 **เห็นควรอนุญาตให้จัดรถส่วนกลางตามที่ขอได้ ดังนี้**

รถส่วนกลางหมายเลขทะเบียน.....................เจ้าหน้าที่ขับรถ.............................................

ลงชื่อ...................................................

(..............................................)

ตำแหน่ง........................................................

**อนุญาต**

ลงชื่อ ...................................................

(..............................................)

ตำแหน่ง........................................................

วันที่.........เดือน.......................พ.ศ. ..........

** ไม่สามารถจัดรถส่วนกลางให้ได้**

เนื่องจาก..............................................................................................................................

ลงชื่อ....................................................

(..............................................)

ตำแหน่ง........................................................

เรียน เลขาธิการคณะกรรมการสิทธิมนุษยชนแห่งชาติ

เห็นควรอนุมัติให้เบิกค่าโดยสารรถรับจ้างสาธารณะได้

ลงชื่อ....................................................

(..............................................)

ตำแหน่ง........................................................

**อนุมัติ**

ลงชื่อ....................................................

(..............................................)

ตำแหน่ง........................................................

วันที่..........เดือน........................พ.ศ. ..........

**ร.๗**

**บันทึกการใช้รถส่วนกลาง**

**ยี่ห้อของรถ................................หมายเลขทะเบียน.........................................สังกัด...................................................**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ลำดับที่** | **ผู้ใช้รถ** | **สถานที่ไป** | **ออกเดินทาง** | | **กลับจากเดินทาง** | | **เลขระยะทาง**  **ก่อนออก**  **เดินทาง** | **เลขระยะทาง**  **หลังกลับจาก**  **เดินทาง** | **รวมระยะทาง**  **(ก.ม. หรือ**  **ไมล์)** | **เจ้าหน้าที่**  **ขับรถ** | **หมายเหตุ** |
| **วัน เดือน ปี** | **เวลา** | **วัน เดือนปี** | **เวลา** |
|  |  |  |  |  |  |  |  |  |  |  |  |

1. ราชกิจจานุเบกษา เล่ม ๑๔๐/ตอนที่ ๗๐ ก/หน้า ๑๐/๑๕ ธันวาคม ๒๕๖๖ [↑](#footnote-ref-1)